Source: https://www.zakonypreludi.sk/zz/1993-47
Timestamp: 2020-08-03 18:26:07+00:00
Document Index: 9201835

Matched Legal Cases: ['§ 2', '§ 4', '§ 6', '§ 6', '§ 7', '§ 8', '§ 9', '§ 11', '§ 7', '§ 12', '§ 13', '§ 13', '§ 13', '§ 14', 'súd ', '§ 17', '§ 18']

47/1993 Z. z. Zákon Národnej rady Slovenskej republiky, ktorým sa mení a dopĺňa zákon č. 424/1991 Zb. o združovaní... | Aktuálne znenie
Zákon č. 47/1993 Z. z.Zákon Národnej rady Slovenskej republiky, ktorým sa mení a dopĺňa zákon č. 424/1991 Zb. o združovaní v politických stranách a v politických hnutiach v znení zákona č. 468/1991 Zb.
Platnosť od 15.02.1993 do31.05.2005
Účinnosť od 15.02.1993 do31.05.2005
Aktuálne znenie 15.02.1993 - 31.05.2005
ktorým sa mení a dopĺňa zákon č. 424/1991 Zb. o združovaní v politických stranách a v politických hnutiach v znení zákona č. 468/1991 Zb.
Zákon č. 424/1991 Zb. o združovaní v politických stranách a v politických hnutiach v znení zákona č. 468/1991 Zb. o prevádzkovaní rozhlasového a televízneho vysielania sa mení a dopĺňa takto:
1. V § 2 ods. 3 sa slová „občan Českej a Slovenskej Federatívnej Republiky“ nahrádzajú slovami „občan Slovenskej republiky“.
2. V § 4 sa doterajší text dopĺňa o ustanovenie pod písmenom e) tohto znenia:
„e) ktorých program je nasmerovaný proti suverenite a územnej celistvosti Slovenskej republiky.“.
3. V § 6 ods. 3 sa slová „Českej a Slovenskej Federatívnej Republiky“ nahrádzajú slovami „Slovenskej republiky“.
4. § 6 ods. 4 znie:
„(4) Sídlo strany a hnutia musí byť na území Slovenskej republiky.“.
5. § 7 ods. 1 znie:
„(1) Návrh na registráciu sa podáva Ministerstvu vnútra Slovenskej republiky (ďalej len „ministerstvo“).“.
6. § 8 ods. 5 znie:
„(5) Prípravný výbor môže do 60 dní odo dňa doručenia rozhodnutia o odmietnutí registrácie podať Najvyššiemu súdu Slovenskej republiky návrh na preskúmanie tohto rozhodnutia.“.
7. V § 9 sa slová „Federálnemu štatistickému úradu“ nahrádzajú slovami „Štatistickému úradu Slovenskej republiky“ a slová „Českej a Slovenskej Federatívnej Republiky“ slovami „Slovenskej republiky“.
9. § 11 ods. 2 znie:
„(2) Na zmenu stanov platia primerane ustanovenia § 7 a 8.“.
10. § 12 ods. 5 znie:
„(5) Zánik strany a hnutia oznámi ministerstvo do 7 dní od výmazu Štatistickému úradu Slovenskej republiky.“.
11. V § 13 ods. 5 sa vypúšťajú slová „a ak strana a hnutie registrované ministerstvom Českej republiky pôsobili aj v Slovenskej republike, tiež jej ministerstvu a naopak.“.
12. V § 13 ods. 7 sa slová „tej republiky, v ktorej majú strana a hnutie svoje sídlo“ nahrádzajú slovami „Slovenskej republiky“.
O rozpustení strany a hnutia [§ 13 ods. 1 písm. b)] a o pozastavení činnosti strany a hnutia (§ 14) rozhoduje Najvyšší súd Slovenskej republiky na návrh generálneho prokurátora Slovenskej republiky.“.
15. V § 17 ods. 5 sa slová „Českej a Slovenskej Federatívnej Republiky“ nahrádzajú slovami „Slovenskej republiky“.
16. § 18 ods. 1 znie:
„(1) Strana a hnutie sú povinné predložiť každoročne do 1. apríla Národnej rade Slovenskej republiky výročnú finančnú správu.“.
Poskytovanie príspevku politickým stranám a hnutiam zo štátneho rozpočtu Slovenskej republiky upravuje osobitný zákon 3).“.
18. Poznámka pod čiarou 3 znie:
„3) Zákon Slovenskej národnej rady č. 190/1992 Zb. o príspevku politickým stranám a politickým hnutiam zo štátneho rozpočtu Slovenskej republiky.“.